Mjerenje temperature
<163 >

Uvod
U odabranoj temi „Mjerenje temperature“, kao prvom naslovu, govoriti ću o općim pojmovima u mjerenju temperature, potom kao drugom naslovu -vrstama termometara, a najviše ću se osvrnuti na istraživanje i interpretaciju treceg naslova na temu o „Termometrima zračenja“ koje ću detaljnije predstaviti na prezentaciji, točnije naslove: Solarno zračenje,radioaktivno,i elektromagnetno zračenje. U odabranim temama za rad i istraživanje, želim predstaviti instrumente za pojedina mjerenja i pobliže se upoznati sa njihovim specifičnostima.

Mjerenje temperature
Opći pojmovi

Temperatura [1]
Temperatura (lat.: zagrijanost, toplina) (znak t, T, τ ili θ), jedna od osnovnih fizikalnih veličina u Međunarodnom sustavu jedinica, koja opisuje toplinsko stanje i sposobnost tijela ili tvari da izmjenjuju toplinu s okolinom.

Empirijska temperatura (znak t) definira se promjenom nekih svojstava (npr. duljine stupca žive u staklenoj cijevi, volumena, električne vodljivosti) termometrijskoga tijela.

Termodinamička temperatura (znak T) definira se osnovnim zakonima termodinamike. Mjerna jedinica termodinamičke temperature jest kelvin (K).

Za mjerenje temperaturnih intervala (T2 – T1) može se koristiti mjerna jedinica Celzijev stupanj (°C) pri čemu je Celzijeva temperatura: t = (T – 273,15 K).

Prvi korak u proučavanju topline bio je izum termometra koji je omogućivao mjerenja i uspoređivanje toplinskoga stanja različitih tijela. Taj instrument morao je biti reverzibilan, tj. vratiti se nakon prestanka djelovanja topline u početno stanje, te pokazivati isti efekt za jednaka toplinska stanja različitih tijela. Prvi instrument za mjerenje temperature, termoskop, izradio je Galileo Galilei početkom XVII. st., a zasnivao se na toplinskom širenju plina. Prvi termometar, koji je omogućavao preciznija mjerenja temperature, izumio je Ferdinando II. Medici 1654. Uskoro se, kako bi se mogla usporediti dva mjerenja, pojavila potreba za temperaturnom ljestvicom. Apsolutna temperatura definira se polazeći od najniže moguće temperature u prirodi, tzv. apsolutne nule temperature, tako da se nekoj referentnoj temperaturi, koja se može točno određivati, dogovorom propiše određena vrijednost.

Temperatura tijela mjerilo je toplinskoga stanja organizma; posljedica je ravnoteže između stvaranja i izdavanja topline (→ termoregulacija). Kod čovjeka, kao i u toplokrvnih (homeotermnih) životinja, temperatura u unutrašnjosti organizma održava se razmjerno stalnom, bez obzira na temperaturu okoliša, što je u prvome redu nužno za pravilnu funkciju enzima. Temperatura hladnokrvnih (poikilotermnih) životinja ovisi o temperaturi okoliša. Temperatura se obično mjeri u ustima (oralna ili sublingvalna temperatura), pod pazuhom (aksilarna temperatura) ili u debelome crijevu (rektalna temperatura). Među zdravim pojedincima temperatura pokazuje razmjerno veliku varijabilnost: oralna temperatura iznosi između 36,4 i 37,6 °C. Umjereno povišenje tjelesne temperature naziva se subfebrilnom temperaturom. Ako se temperatura povisi na 40,0 do 42,0 °C, može nastati toplinski udar, a ako se snizi na približno 25,0 °C (npr. pri boravku u ledenoj vodi), čovjek obično umire zbog srčanoga zastoja.
.
Temperatura zraka [2]
Temperatura zraka, u meteorologiji, temperatura u prizemnom sloju atmosfere koja nije uvjetovana toplinskim zračenjem tla i okoline ili Sunčevim zračenjem. Mjeri se na visini od 2 m iznad tla. Temperatura zraka mijenja se tijekom dana i tijekom godine. Dnevni hod ovisi o dobu dana i veličini i vrsti naoblake i može se znatno promijeniti pri naglim prodorima toploga ili hladnoga zraka ili pri termički jako izraženim vjetrovima, npr. fenu, činuku ili buri. Godišnji hod ovisi o položaju Zemlje prema Suncu, geografskom položaju mjesta te o klimatskim promjenama. U našim geografskim širinama u prosjeku je najhladniji mjesec siječanj, a najtopliji srpanj. Zbog utjecaja topline tla, uz samo tlo temperatura zraka naglo se mijenja, pa razlika između temperature zraka na 2 m visine i one pri tlu može iznositi i do 10 stupnjeva. Temperatura zraka pri tlu mjeri se termometrima postavljenima 5 cm iznad tla. Najniža je do sada izmjerena temperatura zraka –89,2 °C na stanici Vostok (Antarktika, 1983), a najviša 57,3 °C u mjestu Asisija (Libija, 1923).

Mjerne jedinice temperature

Postoji više mjernih jedinica za temperaturu. U Europi temperaturu mjerimo u Celzijevim stupnjevima (°C), a u SAD-u su uvriježeni Fahrenheitovi stupnjevi (°F). Jedinica SI za termodinamičku temperaturu je kelvin (K), dok se u SAD-u još koristi i Rankineov stupanj.

Jednadžbe za pretvaranje brojevnih vrijednosti uobičajenih temperaturnih ljestvica:

K = °C + 273,15
°C = 5/9 · (°F - 32)
°F = °C/0,55 + 32 ili preciznije :°F = °C/(5/9) + 32
Tabela 1: Prikazuje neke često korištene temperature s vrijednostima izraženim na raznim temperaturnim ljestvicama:
	Opis
	Kelvinova
	Celzijeva
	Fahrenheitova
	Rankineova
	Delisleova
	Newtonova
	Réaumurova
	Rømerova

	Apsolutna nula
	0
	-273,15
	-459,67
	0
	559,725
	-90,14
	-218,52
	-135,90

	Fahrenheitova mješavina leda i soli
	255,37
	-17,78
	0
	459,67
	176,67
	-5,87
	-14,22
	-1,83

	Talište leda/ledište vode (pri normalnom tlaku)
	273,15
	0
	32
	491,67
	150
	0
	0
	7,5

	Temperatura ljudskoga tijela
	310,15
	37
	98,6
	558,27
	94,5
	12,21
	29,6
	26,925

	Vrelište vode
	373,15
	100
	212
	671,67
	0
	33
	80
	60

	Talište titanija
	1941
	1668
	3034
	3494
	-2352
	550
	1334
	883


Opis i svrha rada mjernih instrumenata
Optički pirometar za mjerenje temperature u visokoj peći


Medicinski stakleni termometar
Za mjerenje temperature služi mjerni instrument koji se zove termometar. On se osniva na pojavama da se fizikalna tijela zagrijavanjem rastežu, a ohlađivanjem stežu, i da toplina prelazi s tijela više temperature na tijelo s nižom temperaturom. Živa se upotrebljava za punjenje termometra zbog njezinog svojstva da se zagrijavanjem jako i pravilno rasteže i brzo poprima temperaturu okoline. Termometar se sastoji od uske staklene cijevi (kapilare) koja je svuda istog promjera, dok se na donjem kraju proširuje u valjkastu ili kuglastu posudicu. Kod određivanja termometarske skale uzete su kao osnovne točke ledište vode, to jest ona temperatura kod koje se voda smrzava, a led tali, i vrelištevode, to jest ona temperatura kod koje voda kod normalnog tlaka zraka vrije (vrelište). Razmak između ove dvije osnovne točke razdijeli se na sto jednakih dijelova i dobije se Celzijusova skala temperature. Ledište vode označuje se s 0 °C, za vrelište + 100 °C. Za mjerenje nižih temperatura od ledišta vode produžuje se skala ispod nule, a za više temperature od vrelišta vode produžuje se iznad + 100 °C. Temperatura ispod ledišta označuje se s minus, a iznad ledišta vode s plus.



https://hr.wikipedia.org/wiki/Termometar
Automatska meteorološka postaja   
U meteorologiji, mjerni instrumenti za mjerenje temperature su smješteni u meteorološkim zaklonima na 2 metra iznad zemlje radi uklanjanja nepovoljnih utjecaja osunčavanja, vjetrova i oborina, a omogućuje stalnu izmjenu zraka izvana.



Vrste termometara
Termometar [3]
Termometar (franc. thermomètre), instrument za mjerenje temperature (u razgovornom se jeziku katkad naziva i toplomjerom). Zasniva se na činjenici da se dva tijela dovode na istu ravnotežnu temperaturu (→ toplina) pa je temperatura koju pokazuje ujedno i temperatura tijela s kojim je on u dodiru. Termometrija koristi niz termometrijskih svojstava, pojava koje ovise o promjeni temperature i pogodne su za mjerenje temperature, npr. povećanje volumena (živin termometar, termometar s alkoholom, plinski termometar) ili duljine (metalni termometar), promjena tlaka (plinski termometar), električnoga otpora (otporni termometar), termoelektričnoga napona (→ termoelement) ili intenziteta i frekvencije elektromagnetskog zračenja što ga neko tijelo emitira (→ pirometar). Mjerenje temperature svodi se na mjerenje termometrijskoga svojstva.

Termometar s tekućinom služi za mjerenje temperature u rasponu od približno –200 do +600 °C. Sastoji se od posudice s tekućinom povezane s evakuiranom staklenom kapilarnom cijevi. Zbog većega toplinskog rastezanja tekućine prema staklu, s rastom temperature podiže se razina tekućine u graduiranoj kapilari. Kao tekućina najčešće se rabi živa, a za niže temperature alkohol i neki drugi organski spojevi.

https://hr.wikipedia.org/wiki/Termometar
Bimetalni termometar sastoji se od dviju uskih traka od različitih metala, čvrsto priljubljenih jedna uz drugu i savijenih u spiralu. Kada se temperatura povećava, različito rastezanje dvaju metala uzrokuje izvijanje bimetalne trake, što se prenosi na kazaljku.

Bimetalni termometri koji se koriste za mjerenje temperature vrelišta mlijeka.
https://hr.wikipedia.org/wiki/Termometar
Tlačni termometar djeluje na temelju ovisnosti tlaka tekućine, plina ili pare o temperaturi. Služi uglavnom za mjerenje temperature u industriji u području od –200 do +600 °C. Plinski termometar najosjetljiviji je instrument za mjerenje temperature i može se koristiti za umjeravanje drugih termometara.
Pirometar je mjerni instrument za mjerenje visokih temperatura, najčešće u pećima za taljenje

 HYPERLINK "https://hr.wikipedia.org/wiki/Materijal" \o "Materijal" materijala ili za pečenje keramike. Najvažniji su tipovi termoelektrični (za temperature do 1 600 °C), optički i radijacijski (za temperature do 3 000 °C). Termoelektrični pirometar radi na principu mjerenja električnog napona termočlanka, izravno izloženog utjecaju topline, a mjerni instrument umjeren je tako da pokazuje temperaturu. Optički i radijacijski pirometar temelje se na ovisnosti zračene energije (toplinsko zračenje) zagrijanoga tijela o njegovoj temperaturi. Optički pirometar s pomoću filtra propušta samo određeno područje zračenja i služi uspoređivanju boje toga zračenja s užarenom volframovom niti. Struja kojom se žari nit može se mijenjati (varirati) promjenama električnog napona, a instrument koji mjeri struju umjeren je u temperaturnim stupnjevima. Temperatura se očitava kada se boja zračenja i niti izjednače. Kod radijacijskoga pirometra energija zračenja dovodi se s pomoću optičkog sustava na jedan kraj termočlanka. Instrument koji mjeri napon toga termočlanka umjeren je u temperaturnim stupnjevima.

Mjerenje temperature ventilacijskog sustava s radijacijskim pirometrom
Otporni termometar koristi se promjenom električnog otpora metala ili poluvodiča s temperaturom. Platinski termometri mogu se upotrebljavati širokom temperaturnom području, od –200 °C do oko 1000 °C. Termometri s termistorima kojima električni otpor brzo pada s porastom temperature mogu točno mjeriti vrlo male temperaturne razlike.
Maksimalni i minimalni termometri mjere maksimalnu, odnosno minimalnu temperaturu u nekom vremenskom intervalu. To mogu biti bilo koji od nabrojenih vrsta, ali se u tu svrhu najčešće rabe termometri s tekućinom. Ako se npr. takvim termometrom želi mjeriti maksimalna temperatura u nekom vremenskom razdoblju, tada se u kapilaru umeće neka prepreka, tako da se tekućina, npr. živa, može po njoj podizati, ali se ne može sama od sebe spuštati (npr. liječnički termometar, odn. toplomjer). Takvi termometri često služe i za održavanje konstantne temperature (temperaturna regulacija). Najjednostavniji temperaturni regulator ima u cijevi sa živom utaljene dvije elektrode, od kojih jedna leži u živi. Kada temperatura poraste iznad određene vrijednosti, živa zbog povećanoga volumena obuhvati i drugu elektrodu, struja poteče krugom i prekine strujni krug za grijanje.

Termočlanak ili termoelement je vrsta termometra namijenjena pretežno mjerenju viših temperatura (do 1 500 °C), a osniva se na Seebeckovu učinku ili Seebeckovu efektu, to jest pojavi da u dva vodiča od različita materijala, kojima su krajevi spojeni, nastaje električni napon, odnosno teče električna struja, ako su spojevi na različitim temperaturama. Nastali napon ramjeran (proporcionalan) je razlici temperature između toplijeg i hladnijega spoja vodića. Ako se hladniji spoj rastavi i slobodni krajevi vodiča priključe na voltmetar, kojemu je za tu svrhu ljestvica umjerena u temperaturnim stupnjevima, može se na njem izravno očitati temperaturna razlika. Različiti parovi materijala (termoparovi) daju različite napone za istu razliku temperature, pa se najčešće odabiru oni koji u određenom području temperature daju najveće napone. Najpoznatiji su termoparovi željezo-konstantan, platina-platinarodij, nikal-kromnikal i bakar-konstantan. Termoparovi se zaštićuju od štetnih kemijskih utjecaja materijala kojima se temperatura mjeri zaštitnom cijevi od metala ili keramike. Više termoelemenata spojenih u seriju tvore termobateriju, koja može služiti kao izvor napona. 

Termometar s Celzijevim stupnjevima. 
https://hr.wikipedia.org/wiki/Termometar
Umjeravanje termometra postupak je kojim se utvrđuje povezanost između vrijednosti temperature očitane na umjeravanom termometru i vrijednosti očitane s pomoću pouzdano točnoga termometra. Nekada su se za umjeravanje rabili plinski standardni termometri, a od 1927. za niže temperature upotrebljava se standardni platinski otporni termometar, a za više temperature mjerodavna je standardna točka taljenja zlata (1063 °C), jedna od tzv. sekundarnih čvrstih točaka. Termometri mogu pokazivati temperaturu u nekoliko temperaturnih ljestvica.
Termometri zračenja
Solarno zračenje [4]
Kao potreba jasnog i preciznog opisa uslova u kojima se planiraju i implementiraju solarni paneli javlja se poznavanje inteziteta i vreme trajanja Sunčeve insolacije (ukupne i difuzne). U okviru meteorologije razvila se naučna disciplina aktinometrija koja se “bavi izučavanjemSunčevog, Zemljinog i drugog zračenja u atmosferi”. Da bi se dobilo što više podataka razvijeni su razni mijerni instrumenti. Od davnina je pokušavano izmjeriti količinu svjetlosti koja pada na površinu Zemlje, a jedna od najstarijih jeste metoda toplotne konverzije svjetlosti. Instrument koji vrši takva mjerenja jeste aktinometar, mada mnogi mijerni uređaji solarnog zračenja se nazivaju ovim imenom.


Navedene su vrste instrumenata i njihova namjena:

1. aktinometar i pirheliometar – za mjerenje direktnog Sunčevog zračenja

2. piranometar i piranograf – za mjerenje disperzionog i direktnog Sunčevog zračenja

3. pirgeometar – mjerenje efektivnog zračenja Zemlje

4. albedometar – mjerenje reflektovanog zračenja

5. bolometar – mjerenje opšte energije zračenja

6. fotometar – mjerenje intenziteta Sunčevog zračenja

7. spektrobolometar i spektroheligraf – određivanje karakteristika svjetlosti

8. bilansomer – za mjerenje bilansa zračenja
Aktinometar mjeri ukupno Sunčevo zračenje, slika 1, i to konverzijom svjetlosti u toplotnu energiju (vrši se zagrijavanje bimetalnih traka) ili u kemijsku energiju. Može biti kemijski, optički i električni. Najčešće se primjenjuju u ultraljubičastom i vidljivom dijelu spektra, mada ima primjena i u medicinskoj radiologiji, ili čak za mjerenje dužine ekspozicije u fotografiji.

Slika 1. Aktinometar iz 1903 godine, https://www.solarnipaneli.org/2010/09/merni-instrumenti-zracenja-sunca-i-zemlje/
Pirheliometar mjeri količinu energije koju izrači Sunce na površinu Zemlje, slika 2, tj. mjeri ukupni fluks Sunčevog zračenja. Glavni dio aparature čini kolimatorska cijev u kojoj se nalaze termočelije i termometar. Ranija rješenja, a prvi je napravljen 1908 godine (u ovom obliku), su bile cijevi-crne komore koje su apsorbovale svo ulazno zračenje, dok su zidovi kontinualno kvašeni tečnom vodom. Korišten je za mjerenje solarne konstante sa greškom manjom od 1%. Danas služi za mjerenje direktnog Sunčevog zračenja.
Inače, još davne 1825 godine napravljen je sferičan pirheliometar sa dvije koncentrične i šuplje sfere i vodom između njih, dok je unutrašnja sfera predstavlja crno tijelo u koju se pušta svjetlost (mada se može naći da ovaj mijerni instrument nazivaju aktinometrom, ali zbog mehanizma konverzije više pristaje pirheliometar).

Slika 2. DN5 Pirheliometar, https://www.solarnipaneli.org/2010/09/merni-instrumenti-zracenja-sunca-i-zemlje/
Piranometar mjeri difuzno i direktno zračenje u prostornom uglu 2π srad u talasnom opsegu 0.285μm do 2.8 μm, slika 3 (podatci za CMP 21 Kipp & Zonen, http://www.kippzonen.com/?product/1491/CMP+21.aspx ). Piranometri mogu imati termoelektrične, fotoelektrične, piroelektrične ili bimetalne elemente kao senzore. U upotrebi su najčešće termoelektrični piranometri koji koriste toplinske detektore koji proizvode napon na principu termoelektričnog efekta u funkciji upadnog Sunčevog zračenja. Koriste se za precizna meteorološka mjerenja.
[image: image10.jpg]



Slika 3. CMP 21 Kipp & Zonen Piranometar, https://www.solarnipaneli.org/2010/09/merni-instrumenti-zracenja-sunca-i-zemlje/
ZAKLJUČAK

Temperatura se prenosi vođenjem, strujanjem i zračenjem.
Vođenje (kondukcija) prijenos je temperature tako da se dio tijela zagrijava izravnim dodirom s izvorom temperature, a susjedni se dijelovi redom dalje zagrijavaju. Ako se, npr., jedan kraj metalnoga štapa stavi u peć, temperatura se po štapu širi vođenjem. Brzina prenošenja temperature to je veća što je veća temperaturna razlika, a ovisi i o samoj tvari. Budući da su dobri vodiči električnoga naboja (metali) ujedno i dobri vodiči topline, toplinska se vodljivost pripisuje ponajprije gibanju slobodnih elektrona.

Temperaturu mjerimo različitim termometrima kao što je gore prikazano, a koji od njih ćemo koristiti zavisi od same primjene.

